EkBass/fiwiki-20250220-pages-articles huggingface dataset:
Morgan Stanley

Morgan Stanley () on yhdysvaltalainen liikepankki, jonka pääkonttori on New Yorkissa. Sillä on myös paikallistoimistot Lontoossa ja Hongkongissa. Morgan Stanleyn pääkilpailija on Goldman Sachs, joka on Morgan Stanleyn ohella ainoa subprime-kriisistä selvinnyt Wall Streetin investointipankki, joka sekin muuttui liikepankiksi säilyäkseen elinkelpoisena. ==Subprime-kriisi== Subprime-kriisin myötä Morgan Stanley ja Goldman Sachs ilmoittivat 22. syyskuuta 2008 luopuvansa investointipankki-statuksesta ja muuttuvansa liikepankeiksi. Morgan Stanley ja Goldman Sachs olivat viimeiset merkittävät itsenäiset yhdysvaltalaiset investointipankit. Investointipankkitoiminta perustui taattuun markkinarahoituksen saamiseen, jota ei enää katsota mahdolliseksi entisessä laajuudessa. Liikepankiksi muuttuvista pankeista tulee holdingyhtiöitä, ja niihin sovelletaan vastedes tavallisia pankkeja koskevia, huomattavasti investointipankkeja tiukempia sääntöjä. Vastineeksi rahoitusvaihtoehdot monipuolistuvat ja esimerkiksi Yhdysvaltain keskuspankin hätälainoitus tulee niiden saataville. Liikepankkeina ne voivat myös ottaa vastaan yleisön talletuksia. ===Tuloskunto hyvä=== Subprime-kriisin pahimman vaiheen keskellä Morgan Stanley julkisti 17. syyskuuta 2008 tilivuoden kolmannen neljänneksen tuloksensa (1,43 miljardia dollaria) heikenneen vain 3 prosenttia vuotta aikaisemmasta. Osakekohtainen tulos oli 1,32 dollaria (1,38 dollaria 2007). Markkinaennusteet odottivat osakekohtaisen tuloksen olevan puolet pienempi. ===Mitsubishi UFJ suuromistajaksi=== 22\. syyskuuta 2008 japanilainen rahoitusjätti Mitsubishi UFJ Financial Group ilmoitti ostavansa Morgan Stanleysta 10-20 prosentin osuuden. Yrityksellä on tavoitteena saada kaupan yhteydessä oma edustajansa Morgan Stanleyn hallitukseen. Mitsubishi UFJ aikoo käyttää ostokseensa korkeintaan 900 miljardia jeniä (6 miljardia euroa). Lopulta se osti 21 prosentin osuuden. ==Katso myös== *American International Group *Bear Stearns *HBOS *Lehman Brothers *Merrill Lynch == Lähteet== Luokka:Yhdysvaltalaiset investointipankit Luokka:Yhdysvaltalaiset pörssiyhtiöt Luokka:Yhdysvaltalaiset pankit
Lila Kedrova

Lila Kedrova (, alk. Jelizaveta Nikolajevna Kedrova (Елизавета Николаевна Кедрова); 9. lokakuuta 1918 Petrograd, Venäjän SFNT – 16. helmikuuta 2000 Sault Ste. Marie, Ontario, Kanada) oli näyttelijä. Hän syntyi Pietarissa mutta työskenteli pitkään ranskalaisissa elokuvissa. Kedrova voitti vuonna 1964 parhaan naissivuosan Oscar-palkinnon roolistaan elokuvassa Kerro minulle, Zorbas. Hänelle myönnettiin vielä vuonna 1984 Tony-palkinto esiintymisestä Zorba-musikaalissa. Kedrova kuoli 81-vuotiaana Kanadan Ontariossa kärsittyään viimeisinä vuosinaan Alzheimerin taudista. == Aiheesta muualla == * * Luokka:Venäläiset näyttelijät Luokka:Vuonna 1918 syntyneet Luokka:Vuonna 2000 kuolleet Luokka:Oscar-palkinnon saajat Luokka:Golden Globe -palkinnon saajat Luokka:Tony-palkinnon saajat
Bernadette Lafont

Bernadette Lafont (25. lokakuuta 1938 Nîmes, Ranska – 25. heinäkuuta 2013) oli ranskalainen näyttelijä, joka näytteli yli 120 elokuvassa. Lafont aloitti uransa vuonna 1958 ja esiintyi useissa uuden aallon elokuvissa, kuten François Truffaut’n Vintiöissä ja Claude Chabrolin Ystävyksissä. Hän voitti vuonna 1986 parhaan naissivuosan César-palkinnon Claude Millerin elokuvasta L’Effrontée ja vuonna 2003 vielä kunnia-Césarin. Lafont'lla oli nuorena kuollut näyttelijätytär Pauline Lafont. == Lähteet == == Aiheesta muualla == * * Bernadette Lafontin muistokirjoitus Helsingin Sanomissa Luokka:Ranskalaiset näyttelijät Luokka:Vuonna 1938 syntyneet Luokka:Vuonna 2013 kuolleet
Claude Miller

Claude Miller (20. helmikuuta 1942 Pariisi – 4. huhtikuuta 2012 Pariisi) oli ranskalainen elokuvaohjaaja. Miller voitti ainoan César-palkintonsa vuonna 1982. Hän oli ehdolla Cannesin Kultaisen palmun (1998, 2003) ja Berliinin Kultaisen karhun (2000) saajaksi. Hänelle myönnettiin Cannesissa tuomariston palkinto vuonna 1998 elokuvasta Huviretki painajaisiin. Millerin muita Suomessa esitettyjä elokuvia ovat Sittenkin rakastan sinua (1977), Komedia meistä rakastavaisista (1978), Pikku varas (1988), Säestäjä (1992) ja Hymy (1993). == Lähteet == == Aiheesta muualla == * Luokka:Ranskalaiset elokuvaohjaajat Luokka:Vuonna 1942 syntyneet Luokka:Vuonna 2012 kuolleet
Vojtěch Jasný

Vojtěch Jasný (30. marraskuuta 1925 Kelč, Zlínin lääni – 15. marraskuuta 2019 Přerov) oli tšekkiläinen elokuvaohjaaja. Hän voitti vuonna 1963 Cannesin elokuvajuhlien tuomariston palkinnon (Prix du Jury) ja vuonna 1969 parhaan ohjaajan palkkinnon. Jasný kuului tšekkoslovakialaisen elokuvan uuden aallon ohjaajiin. Vuonna 1984 Jasný muutti Yhdysvaltoihin. Jasný oli 1960-luvulla Tšekkoslovakialaisen elokuvan uuden aallon keskeisimpiä tekijöitä. Hänen elokuvansa Kun kissa tulee sai vuonna 1963 Cannesin elokuvajuhlien tuomariston palkinnon (Prix du Jury). Kuusi vuotta myöhemmin Jasný sai Cannesissa parhaan ohjaajan palkkinnon elokuvasta Ystävät ja kylän miehet. Elokuva kiellettiin Tšekkoslovakiassa Neuvostoliiton miehityksen jälkeen, sillä se esitti Neuvostoliiton kommunismin raa’an vaikutuksen tšekkoslovakialaisiin. Jasný lähti maanpakoon vuoden 1968 miehityksen jälkeen ja ohjasi sen jälkeen useita elokuvia muualla Euroopassa. Hän muutti 1980-luvulla Yhdysvaltoihin, missä hän muun muassa opetti Columbian yliopistossa, School of Visual Artsissa ja New Yorkin elokuva-akatemiassa. Jasný osallistui vuonna 2002 Steven Spielbergin perustaman Survivors of the Shoah Visual History Foundation -säätiön viisiosaiseen dokumenttisarjaan Broken Silence. Jasný ohjasi siihen osion ”Hell on Earth”. Jasný oli urallaan useita kertoja ehdolla Kultaisen palmun saajaksi, ja hän toimi itse Cannesin elokuvajuhlien tuomariston jäsenenä. == Lähteet == == Aiheesta muualla == * Luokka:Tšekkiläiset elokuvaohjaajat Luokka:Vuonna 1925 syntyneet Luokka:Vuonna 2019 kuolleet
Bill McKinney

Bill McKinney (12. syyskuuta 1931 – 1. joulukuuta 2011) oli yhdysvaltalainen näyttelijä. Elokuvia, joissa hän on esiintynyt, ovat muiden muassa Syvä joki (1972), Rambo – taistelija (1982), Kielletty kohde (1989) ja Vihreä maili (1999). Hän näytteli erityisen paljon Clint Eastwoodin kanssa etenkin 1970-luvulla, elokuvissa Rajut kaverit (1974), Lainsuojaton (1976), Luotikuja (1977), Mies San Fernandosta (1978), Lällärit lakoon (1980) ja Bronco Billy (1980). Hän vieraili myös lukuisissa televisiosarjoissa, kuten Columbo, Ritari Ässä ja Murhasta tuli totta. McKinney syntyi Chattanoogassa Tennesseessä. Hän liittyi Yhdysvaltain laivastoon 19-vuotiaana ja palveltuaan Korean sodassa opiskeli Kalifornian kuuluisassa Pasadena Playhousessa ja Lee Strasbergin The Actors Studiossa New Yorkissa. McKinney oli myös laulaja ja levytti countrymusiikkia. == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Vuonna 1931 syntyneet Luokka:Vuonna 2011 kuolleet
Taylor Hackford

Taylor Edwin Hackford (s. 31. joulukuuta 1944) on yhdysvaltalainen elokuvaohjaaja, jonka ohjaustöitä ovat muun muassa elokuvat Upseeri ja herrasmies (1982), Kaikki pelissä (1984), Paholaisen asianajaja (1997) Todistettavasti elossa (2000) ja Ray (2004) Parker 2013. Hänelle myönnettiin vuonna 1979 Oscar- ja vuonna 2006 Grammy-palkinto. Hackford syntyi Kalifornian Santa Barbarassa ja oli 1960-luvulla Peace Corpsin vapaaehtoistyössä Boliviassa. Hän valmistui Etelä-Kalifornian yliopistosta. Hackfordin nykyisenä puolisona on ollut vuodesta 1997 lähtien näyttelijä Helen Mirren. == Aiheesta muualla == * Luokka:Yhdysvaltalaiset elokuvaohjaajat Luokka:Grammy-palkinnon saajat Luokka:Oscar-palkinnon saajat Luokka:Vuonna 1944 syntyneet Luokka:Elävät henkilöt
Franz Hartmann

Franz Hartmann (22. marraskuuta 1838 – 7. elokuuta 1912) oli saksalainen okkultistinen kirjailija ja teosofi. == Suomennetut teokset == * Seikkailu rosenkreuziläisten luona (1887) * Okkulttinen lääketiede (1893) * Paracelsuksen lääketiedettä (1910) * Magian salakouluja ja okkultisia harjoituksia (suom. 1923) * Itsen tunteminen (suom. 1993) * Paracelsuksen oppeja maailman synnystä (suom. 2002) * Kasvien metafyysiset ominaisuudet ja parantavat voimat (suom. 2003) ==Lähteet== Luokka:Saksalaiset fantasiakirjailijat Luokka:Saksalaiset kirjailijat Luokka:Saksalaiset okkultistit Luokka:Teosofit Luokka:Vuonna 1838 syntyneet Luokka:Vuonna 1912 kuolleet
Eleazar ben Simon

Eleazar ben Simon (n. ensimmäinen vuosisata - 70 jaa.) oli seloottien johtaja ensimmäisessä juutalaissodassa. Vuonna 66 hän väijytti joukkoineen legioona XII Fulminatan Beth-Horonissa, kun tämä oli palaamassa epäonnistuneelta Jerusalemin ensimmäiseltä piiritykseltä. Vuonna 70 Rooman armeija Tituksen johdolla palasi Jerusalemiin ja piiritti sen. Eleazar oli silloin yksi Jerusalemin komentajista ja hän komensi selooteista koottua sotajoukkoa yhdessä Giskalan Johanneksen kanssa. Neljän kuukauden jälkeen Jerusalem antautui. Luokka:Juutalaisuuden historia Luokka:Rooman viholliset ja liittolaiset
Lis Verhoeven

Lis Verhoeven (11. maaliskuuta 1931 – 2. heinäkuuta 2019Schauspielerin Lis Verhoeven gestorben ) oli saksalainen näyttelijä ja teatteriohjaaja. Hän syntyi Frankfurt am Mainissa ja opiskeli vuosina 1949–1951 Münchenin Otto Falckenberg Schulessa. Verhoeven on esittänyt näyttämöllä muiden muassa Shakespearen Macbethin ja Romeon ja Julian naispääosat. Hän oli 1960-luvun alussa naimisissa Mario Adorfin kanssa; myös tytär Stella Maria (s. 1963) on näyttelijä. ==Lähteet== == Aiheesta muualla == * Luokka:Saksalaiset näyttelijät Luokka:Saksalaiset teatteriohjaajat Luokka:Vuonna 1931 syntyneet Luokka:Vuonna 2019 kuolleet
Skorpioni (ballista)

Skorpioni oli roomalaisten keksimä piiritysase, jolla voitiin ampua suuria vasamia tai kuulia 400 metrin päähän. Skorpioni muistutti jättimäistä varsijousta, jonka periaate keksittiin jo antiikin Kreikan aikoihin. Vasta Rooman legioonat alkoivat käyttää sitä suuremmassa mittakaavassa. Skorpionia käytti muutama sotilas, eikä se ollut kovinkaan suuri verrattuna muihin sen ajan katapultteihin ja ballistoihin. Jokaisella legioonalla oli 60 skorpionia eli 1 jokaiselle kenturialle. Skorpionilla ammuttiin usein usean aseen ryhmässä, ns. patterina korkealla mäellä. Tällaisen ryhmittymän tulinopeus oli jopa 250 nuolta minuutissa. Vuonna 46 eaa. Pohjois-Afrikassa käydyssä taistelussa roomalainen skorpionin miehistö sai ammuttua erääseen ratsumieheen osuman, joka lävisti tämän ja heitti hänet satulasta. Nykytutkijat ovat todistaneet skorpionin olevan tarkka ja voimakas ase. == Lähteet == Luokka:Piiritysaseet Luokka:Jousiaseet
Exista

Exista hf on islantilainen yhtiö, joka harjoittaa rahoitus-, vakuutus- ja sijoitustoimintaa. Exista omisti 23 prosentin osuuden islantilaisesta Kaupthing Bankista ennen pankin siirtymistä Islannin valtiolle, mitä ennen Kaupthing antoi suuria lainoja ilman kunnollisia takuita omistajilleen. Suurin lainaaja oli Exista tytäryhtiöineen (1,4 miljardia euroa), mikä ilmeni kesällä 2009 WikiLeaks-sivustolle vuotaneesta salaisesta dokumentista. Lisäksi yhtiö omistaa huomattavan osuuden muun muassa islantilaisesta teleoperaattorista Iceland Telecomista ja elintarviketeollisuuden yhtiöstä Bakkavör Groupista. Vuonna 2007 Existalla oli 20 prosentin osuus suomalaisessa Sampo Oyj:ssä. Yhtiö kuitenkin myi koko osuutensa lokakuussa 2008 rahoituskriisin vuoksi, mikä romahdutti Sammon osakekurssin. ==Lähteet== Luokka:Islantilaiset yritykset
Dexter Morgan

Dexter Morgan (s. Dexter Moser) on kuvitteellinen hahmo Jeff Lindsayn kirjoittamissa romaaneissa Dexterin pimeät unet (2004), Dexterin kolkko kutsumus (2005), Dexter vailla varjoaan (2007), Dexter by Design (2009), Dexter Is Delicious (2010), Double Dexter (2011), Dexter’s Final Cut (2013) ja Dexter Is Dead (2015). Vuonna 2004 ilmestyneestä romaanista on tehty myös yhdysvaltalainen televisiosarja Dexter, jossa Morgania esittää näyttelijä Michael C. Hall. Sarjaa tuotettiin kahdeksan tuotantokautta vuosina 2006–2013 ja sitä jatkettiin vuonna 2021 minisarjalla Dexter: New Blood. Sen lisäksi tuotannossa on esiosasarja Dexter: Original Sin sekä New Bloodin tarinaa jatkava Dexter: Resurrection. == Hahmon kuvaus == Dexter Morgan työskentelee veriroisketutkijana Miamin poliisilaitoksessa, mutta hänellä on jo pienestä pitäen ollut taipumus tappamiseen. Dexter tappaa vain rikollisia, kuten murhaajia, jotka eivät ole saaneet oikeudessa tuomiota tai joita ei ole saatu kiinni. Dexterille ominaista on se, että hän väittää, ettei hänellä ei ole minkäänlaista tunne-elämää. Hän on kuitenkin kiintynyt adoptiosiskoonsa Debraan sekä naisystäväänsä Ritaan ja tämän lapsiin, Astoriin ja Codyyn. === Lapsuus ja suhde veljeen === Kun Dexter oli pieni lapsi, hänen äitinsä murhattiin kylmäverisesti moottorisahalla tämän silmien edessä. Dexter ei muista itse veljeään Briania, joka oli myös todistanut murhaa. Poliisi nimeltä Harry Morgan otti rikospaikalta löydetyn Dexterin kasvattipojakseen, eikä kerro hänelle ikinä Brianista. Huomattuaan Dexterin himon tappamiseen, Harry hyväksyi sen ja opetti poikaansa kohdistamaan himonsa rikollisiin. Harry myös koulutti Dexterille oikean lähestymistavan murhaamiseen. Myöhemmin Dexter kohtaa veljensä Brian Moserin, jolla on samanlainen taipumus murhaamiseen. Brian esittää lääkäri Rudy Cooperia ja seurustelee Dexterin siskon Debran kanssa. Brian ehdottaa Dexterille yhteistyötä ja tuo tainnutetun Debran ”lahjana” Dexterille, joka kuitenkin päättää pelastaa siskonsa ja tappaa Brianin, lavastaen sen itsemurhaksi. Brianin aikaisemmat murhat, joita Dexterin työpaikka tutki, ratkaistaan ja poliisijoukot lähtevät pidättämään häntä. He löytävät kuolleen Brianin ruumiin, eikä kukaan epäile, että itsemurha olisi lavastus. Luokka:Kuvitteelliset sarjamurhaajat Luokka:Kuvitteelliset psykopaatit Luokka:Rikoskirjallisuuden henkilöhahmot Luokka:Televisiohahmot
Teuvo Kallio

Teuvo Kalervo Kallio (11. elokuuta 1932 Loimaa – 2. lokakuuta 2012 KauniainenMuistokirjoitus Helsingin Sanomissa 7.11.2012 Artikkelin verkkoversio) oli suomalainen oikeustieteen tohtori. Hän teki pitkän työuran hallinnollisissa tehtävissä. Hän oli valtakunnansovittelija 1980–1990 ja oikeusministeriön kansliapäällikkö. Hän on saanut työoikeudenneuvoksen arvonimen. Kallio oli myös dosenttina Helsingin yliopistossa. Yliopistolainen 1997 == Koulutus ja ura == Kallio valmistui ylioppilaaksi 1953, lainopin kandidaatiksi 1958, varatuomariksi 1964, oikeustieteen lisensiaatiksi 1968 ja tohtoriksi 1978. Kallio toimi Kuopion Seudun Osuuskassan toimitusjohtajana 1963–1970, pankkitarkastusviraston ylitarkastajana vuodesta 1970 ja ylijohtajana 1972–1973. Työtuomioistuimen v.s. sihteerinä hän oli 1971 ja 1973. Helsingin yliopistossa Kallio opetti työoikeutta.Mitä Missä Milloin 1982, Otava, s. 107 === Sovittelijana === Teuvo Kallio toimi vuodesta 1973 Uudenmaan piirisovittelijana, joka on eräänlainen valtakunnansovittelijan apulainen, ja joutui myös osallistumaan valtakunnallisten riitojen selvittämiseen. Hän toimi myös valtakunnansovittelija Paavo J. Paavolan sijaisena lakkotalvena 1975–1976. Valtakunnansovittelija Keijo Liinamaan äkillisen kuoleman jälkeen vuonna 1980 hän toimi virkaa tekevänä valtakunnansovittelijana. == Lähteet == * ===Viitteet=== Luokka:Suomalaiset juristit Luokka:Suomen valtakunnansovittelijat Luokka:Oikeusministeriön kansliapäälliköt Luokka:Vuonna 1932 syntyneet Luokka:Vuonna 2012 kuolleet
Life of Agony

thumb|200px|Yhtyeen basisti Alan Robert. Life of Agony on yhdysvaltalainen, New Yorkissa vuonna 1989 perustettu metalliyhtye. == Jäsenet == * Mina Caputo – laulu * Alan Robert – basso * Joey Z – kitara * Sal Abruscato – rummut == Julkaisut == === Albumit === * River Runs Red (1993) * Ugly (1995) * Soul Searching Sun (1997) * Broken Valley (2005) * A Place Where There's No More Pain (2017) * The Sound of Scars (2019) === Kokoelmat === * 1989–1999 (1999) * The Best of Life of Agony (2003) * The Complete Roadrunner Collection 1993–2000 (2013) === Livealbumit === * Unplugged at the Lowlands Festival '97 (2000) * River Runs Again: Live 2003 (2003) * 20 Years Strong: River Runs Red, Live in Brussels (2010) == Aiheesta muualla == * Life of Agonyn virallinen sivusto * Luokka:Yhdysvaltalaiset metalliyhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Phillip Parker King

Phillip Parker King (13. joulukuuta 1791 Norfolkinsaari – 26. helmikuuta 1856 Sydney) oli australialainen tutkimusmatkailija, laivastoupseeri ja lintutieteilijä. == Elämäkerta == Kingin vanhemmat olivat Philip Gidley King ja Anna Josepha Coombe. Perhe purjehti Englantiin lokakuussa 1796 Phillipin ollessa viisivuotias. Hänen isänsä valittiin Uuden Etelä-Walesin kuvernööriksi ja vanhemmat muuttivat Australiaan 1799. Phillip jäi Essexiin Burfordin perheeseen. 1802 hänet lähetettiin Portsmouthin laivastoakatemiaan. Marraskuussa 1807 hän aloitti palveluksensa laivaston Dianalla. Hänestä tuli merikadetti ja hän palveli kuusi vuotta Pohjanmerellä, Biskajanlahdella ja Välimerellä. Hänet ylennettiin luutnantiksi 1814. Vuonna 1817 Britannian hallitus määräsi Kingin kartoittamaan Australian (joka tunnettiin tuolloin Uutena-Hollantina) rannikkovesiä, joita Matthew Flinders oli vuonna 1803 aiemmin tutkinut.Allen 2008, s. 106 Ennen lähtöään hän avioitui Harriet Lethbridgen kanssa. Hän purjehti 22. joulukuuta 1817 Sydneystä 84 tonnin kutteri HMS Mermaidilla mukanaan 19 hengen miehistö. Kaikkiaan King suoritti Mermaidilla kolme tutkimusretkeä. Neljännen matkan hän teki sluuppi HMS Bathurstilla. Matkat tehtiin 1817–1822. Hän kartoitti myös Tasmanian ja Bassinsalmen vedet. King ylennettiin komentajaksi 1821. Hän palasi Englantiin 1823 ja komensi sittemmin HMS Adventurea. Yhdessä HMS Beaglen kanssa hän kartoitti viiden vuoden ajan Magalhãesinsalmea. Retken tulokset julkistettiin Royal Geographical Societyn kokouksessa 1831. Kingillä oli asunto Dunhevedissä Sydneyn esikaupungissa, jossa hän kestitsi Charles Darwinia tammikuussa 1836. Kingiä seurasi Australian pohjoisten rantojen kartoittajana myöhemmin kapteeni John Clements Wickham.The Journal of the Royal Geographical Society, Volume the Ninth, s. lxxxiii == Kunnianosoitukset == King oli Royal Societyn jäsen. Hänen kunniakseen painettiin Australiassa 2 punnan postimerkki 1963. == Nimeäjänä == King nimesi linnuista muun muassa pilkkaviuhtojan (Tachyeres patachonicus, aik. Oidemia patachonica) vuonna 1828. Häneltä ovat peräisin myös Cobourgin niemimaan ja Port Essingtonin nimet, edellinen prinssi Leopold Saxe-Coburgin ja jälkimmäinen amiraali sir William Essingtonin mukaan. == Lähteet == * * * ADB === Viitteet === == Aiheesta muualla == Luokka:Australialaiset ornitologit Luokka:Brittiläiset merimiehet Luokka:Royal Societyn jäsenet Luokka:Vuonna 1791 syntyneet Luokka:Vuonna 1856 kuolleet
Chinampa

Chinampa oli kaisloista ja mudasta järveen koottu puutarhaläntti, jollaisia asteekit ja jotkut muut esikolumbiaaniset Mesoamerikan kansat käyttivät viljelyyn Meksikon laaksossa suurella Texcoco-järvellä. Chiampojen käyttöön lienee päädytty alkujaan sen takia että Tenochtitlánin saarella oli puutetta viljeltävästä maa-alasta. Asteekkijohtajat pyrkivät edistämään chinampojen rakentamista. Chinampa rakennettiin aitaamalla pajulla tai vastaavalla alue matalasta järven kohdasta, ja kasaamalla aitaukseen mätäneviä kasveja ja mutaa. Chinampojen välissä kulki kanootin mentävä kanava kylvöä ja sadon korjaamista varten. Yleensä chinampassa viljeltiin maissia, papua, kurpitsaa, amaranttia, tomaatteja, chilipippuria ja yrttejä. Chinampoja lannoitettiin ihmisen ulosteilla ja järven pohjamudalla. Chinampa on espanjalainen käännös nahuatlinkielisestä sanasta chinamitl, ruo'oista tehty neliö. Niitä sanotaan usein virheellisesti kelluviksi puutarhoiksi. Yhden chinampan ala oli yleensä 30 kertaa 2,5 metriä. Chinampojen uskotaan tuottaneen 1/2–2/3 asteekien pääkaupungin Tenochtitlánin ravinnosta. Varhaisimmat tunnetut chinampat ovat ajalta 1150–1350 niin sanotulta keskijälkiklassiselta ajalta, jolloin Meksikon laaksossa oli kilpailevia kaupunkivaltioita ennen asteekkien nousua. Chinampoja rakennettiin pääosin suuren Texcoco-vesistön eteläosissa, Xochimilco- ja Chalcojärvillä sekä Tenochtitlánin ympäristössä. Pieniä chinampoja oli myös varsinaisen Texcoco-järven itäosassa Xaltocanin lähellä. Koska Texcoco-järvestä on kuivatettu suurin osa ja valtava Méxicon kaupunki rakennettu sen kohdalle, chinampoja on enää vain eräässä kohdassa Xochimilcossa. == Lähteet == Luokka:Esikolumbiaaniset kulttuurit
Kehitysmaantiede

Kehitysmaantieteessä tutkitaan erityisesti maapallon köyhimpiä maita ja alueita, eli niin sanottua kolmatta maailmaa. Köyhän etelän vastaparina nähdään Pohjoisen teknis-taloudellinen kulttuuri. Kehitystutkimuksen tavoin myös kehitysmaantiede on ongelmakeskeinen, monia tieteenaloja ja monikulttuurisia lähestymistapoja hyödyntävä tieteenala, ja se muistuttaa läheisesti kehitysmaatutkimusta. Kehitysmaantiedettä voi opiskella ainakin Helsingin Yliopistossa.helsingin Yliopisto: Kehitysmaantiede == Lähteet == Luokka:Yhteiskuntatieteet
Itzcóatl

Itzcóatl oli 4. asteekkihallitsija, joka hallitsi 1427 (tai 1428) - 1440. Hän voitti Meksikon laaksoa hallinneet tepaneekit. Itzcóatl solmi kahden muun tepeneekkeja vastustaneen valtion kanssa kolmiliiton, josta tuli myöhemmän asteekkien suurvallan ydin. Meksikon laakson eteläosa joutui asteekkien kolmiliiton haltuun, ja lopulta valtakunta laajeni hieman laakson ulkopuolellekin. Itzcóatl oli ensimmäisen asteekkien tlatoanin eli kuninkaan, Acamapichtlin poika. Izcoatl pääsi tlatoaniksi sen jälkeen kun läheisen tepaneekkien pääkaupungin Azcapotzalcon johtaja Mixtla surmasi hänen edeltäjänsä Chimalpopocan. Hallintokaudellaan Itzcóatl tuhosi monia varhaisempia kirjoituksia vahvistaakseen mielikuvaa että hän perusti Meksikon valtakunnan. == Lähteet == Luokka:Asteekkien hallitsijat Luokka:Syntymävuosi tuntematon Luokka:Vuonna 1440 kuolleet
Kauno Kallio

pienoiskuva|pysty|Taivalkosken kirkko Kauno Sankari Kallio (31. heinäkuuta 1877 Ruovesi – 29. kesäkuuta 1966 Helsinki) oli suomalainen arkkitehti, joka on suunnitellut muun muassa kirkkoja ja hautamuistomerkkejä. Hän oli Oiva Kallion veli ja työskenteli veljensä kanssa.Suomen rakennustaiteen museo – Kauno S. Kallio Viitattu 1. elokuuta 2010. Kallion vanhemmat olivat kirkkoherra, lääninrovasti Pietari Antero Kallio (entinen Öst) ja Lydia Charlotta Durchman. Hän pääsi ylioppilaaksi Vaasan lyseosta 1896 ja hän valmistui arkkitehdiksi Polyteknillisestä opistosta vuonna 1900. Hän työskenteli aluksi arkkitehti Gustaf Nyströmin toimistossa sekä Nyström- Petrelius-Penttilän arkkitehtitoimistossa, ennen kuin hän perusti 1903 yhteisen toimiston arkkitehti Werner von Essenin ja rakennusmestari Emanuel Ikäläisen kanssa nimellä Essen, Kallio ja IkäläinenTietosanakirja 1909, osa 11, Hakusana: Kallio, Kauno Sakari (toimiston nimi). Toimisto suunnitteli useita asuintaloja Helsinkiin. Kallio perusti oman toimiston 1913. Hänen ensimmäinen merkittävä työnsä oli samana vuonna valmistunut Tampereen teatteri. Kallio osallistui veljensä Oiva Kallion kanssa 1910- ja 1920-luvuilla useisiin arkkitehtikilpailuihin, ja he suunnittelivat kilpailuehdotustensa pohjalta muun muassa Imatran voimalaitoksen julkisivut. Yksin Kauno S. Kallio suunnitteli vuosina 1920–1937 kymmenen Kansallis-Osake- Pankin haarakonttorirakennusta. Hän erikoistui sitten kirkkorakennusten suunnitteluun, ja uudisrakennusten lisäksi hän suunnitteli myös kirkkojen korjauksia ja entisöintejä. == Suunnittelutöitä == * Hartmanin talo, Vaasan kauppatori (1913) * Tampereen teatteri (1913)Tampere * Alavuden kirkko (1914) * Jyväskylän pappila (1928) * Vihdin kirkon korjaus (1928–1929) * Jämsän kirkko (1929)Finnica * Taivalkosken kirkko (1932) * Selinin talon laajennusosa, Tampere (1934) * Kuopion taidemuseo * Pohjaslahden kirkko, Mänttä-VilppulaVilppulan seurakunta * Hiidenheimojen hautamuistomerkkiArno Forsius * Kitinojan kyläkirkko, Seinäjoki (1952) * Enon kellotapuli, Joensuu (1957) == Lähteet == == Aiheesta muualla == Luokka:Suomalaiset arkkitehdit Luokka:Vuonna 1877 syntyneet Luokka:Vuonna 1966 kuolleet
Aappo I. Piippo

Aappo Ilmari Piippo (6. kesäkuuta 1950 Vieremä – 6. helmikuuta 2011 Helsinki) oli suomalainen toimittaja ja sanoittaja. == Tausta == Piippo toimi vuosina 1964–1979 viisi vuotta merimiehenä sekä hitsaajana, ahtaajana ja toimittajana Ruotsissa. == Ura == Jo Ruotsissa Piippo julkaisi kaksi runokokoelmaa. Palattuaan Suomeen hän teki yhteistyötä muun muassa Toivo Kärjen kanssa 1980-luvun alussa. Levytettyjä Kärki-Piippo -kappaleita kertyi 24, tunnetuimpina Harri Saksalan levyttämä "Lapsi ja ristimeri" (1980), Esa Niemitalon levyttämä "Elämän varsitiellä" (1981) ja Kake Randelinin levyttämä "Soi siellä kuumat tuulet" (1982). Kärjen jäämistössä on vielä runsaasti esittämättömiä yhteistyökappaleita. Piippo teki tekstit Kärjen laulunäytelmiin Sitkee metsän eläin ja Häät. Piippo käänsi kirjallisuutta ruotsista suomeksi, muun muassa Dan Anderssonin ja Nils Ferlinin tuotantoa. Jo 1900-luvulla Piipon levytetty sanoitustuotanto käsitti ainakin 578 laulua. Hän teki yhteistyötä useiden suomalaisen viihdemusiikin eturivin säveltäjien kanssa ja muun muassa julkaisi kokoelman 1990-luvun iskelmiä Erik Lindströmin säveltämään musiikkiin. Hänen laulujaan levyttivät muun muassa Finlanders, Eino Grön, Oiva Kaltiokumpu, Eija Kantola, Heidi Kyrö, Sauli Lehtonen, Eero Magga, Esa Niemitalo, Teuvo Oinas, Esa Pakarinen, Solistiyhtye Suomi, Lasse Hoikka ja Souvarit, Reijo Taipale, Jukka Raitanen, laulu- ja soitinyhtye Neilikka ja Kari Tapio. Juha Vainion viimeisellä äänitteellä Viiskymppisen viisut Aappo I. Piippo oli ainoa vierailija laulullaan "Viimeiset merimiehet". Tehdessään sanoituksia Kikalle ja Nylon Beatille Piippo käytti salanimeä Kristiina Sydänmaa. == Lähteet == == Aiheesta muualla == * * Ylen Elävä arkisto: Sanoittaja Aappo I. Piippo Luokka:Suomalaiset sanoittajat Luokka:Suomalaiset toimittajat Luokka:Vuonna 1950 syntyneet Luokka:Vuonna 2011 kuolleet
Acid

Acid (yleissanana suomeksi "happo") voi tarkoittaa muun muassa seuraavia asioita: * LSD, lysergihapon dietyyliamidi -huumausaineen lyhenne * ACID- säännöt (Atomicity, Consistency, Isolation, Durability), tietokantoihin liittyvä termi * Rolandin TB-303-bassosynteettisaattoria tai vastaavaa soundia vahvasti käyttävät elektroniset musiikkityylit: ** Acid house (erityisesti) ** Acid techno ** Acid trance * Muut musiikkityylit: ** Acid jazz ** Acid punk ** Acid rap ** Acid rock * Acid, tietokonevirus * Acid1, testi selaimen esitysvirheiden tunnistamiseen ** Acid2, Acid-testin toinen versio ** Acid3, Acid-testin kolmas versio * ACiD Productions, digitaalista taidetta tekevä ryhmä
Hakan Gürsu

Hakan Gürsu (s. 16. lokakuuta 1959) on turkkilainen teollinen muotoilija. Hänestä tuli kuuluisa IDA-palkinnon saajana "Volitan"-nimisellä aluksella. Gürsu valmistui Middle East Technical University'sta vuonna 1984 teollisen muotoilun koulutusohjelmasta, sai maisteritutkinnon arkkitehtuurin osastolta ja väitteli vuonna 1996 aiheesta urbaanisuunnittelu. Hän sai Japanin Valtion antaman "Pioneer of Design"-palkinnon Tokion metroa varten tekemällään urbaanikalusteprojektillaan. Gürsu luennoi METU:n teollisen muotoilun osastolla kurssit ID201 "Industrial Design I" ja ID305 "Design Presentation I". Tämän lisäksi hän on Designnobis-muotoiluyrityksen suunnittelujohtaja. Gürsun suunnittelema "Volitan" on alus joka käyttää auringonvaloa ja tuulta energialähteenä. Alus pystyy kääntämään merenvettä juomakelpoiseksi eikä tuota hiilidioksidia. Aluksen aurinkopaneelit toimi halutessa purjekankainakin. Energian säiliöimiseen on käytetty geeliakkua lyijyakun sijasta, joka korottaa aluksen ympäristöystävällisyyttä. Projekti sai huomiota innovatiivisella lähestymistavallaan International Design Awards -kilpailussa ja voitti kahdesti kuljetuskategorian ja merikuljetuskategorian vuonna 2007. == Aiheesta muualla == * The Volitan: Solar/Wind Powered Concept Sail-Vessel * Designnobis Luokka:Turkkilaiset henkilöt Luokka:Muotoilijat Luokka:Vuonna 1959 syntyneet Luokka:Elävät henkilöt
Korteniemi

Korteniemi voi tarkoittaa seuraavia: *Korteniemen perinnetila Liesjärven kansallispuistossa ==Sukunimi== * Jarmo Korteniemi, planeettatutkija Oulun yliopistossa * Matti Korteniemi (s. 1955), Lapin vihreiden puheenjohtaja * Ossi Korteniemi (1939–2002), Suomen Keskustan kansanedustaja * Salomon Korteniemi (myös "Kortetniemi"), hallilaisten johtaja Amerikan lestadiolaisudessa Luokka:Sukunimet
Oili Suomi

Oili Suomi (o.s. Kaisla, 17. joulukuuta 1927 Turku – 24. huhtikuuta 2023 Turku)Kuolinilmoitus. Turun Sanomat 14.5.2023, s. 20. oli suomalainen poliitikko, joka toimi 1970-luvulla kahteen otteeseen kansanedustajana (1970–1972, 1977–1979) ja parikymmentä vuotta Turun kaupunginvaltuustossa (1965–1984). Vaaleissa 1978 hänet valittiin myös presidentin valitsijamieheksi. Suomi edusti luottamustehtävissä Suomen kansan demokraattista liittoa. Hän kuului myös Suomen kommunistiseen puolueeseen ja sen ”taistolaiseen” oppositioon. Myöhemmin Suomi vaikutti uudessa SKP:ssä. Oili Suomi vaikutti lukuisissa kansalaisjärjestöissä nuoruudestaan alkaen. Hän työskenteli Turussa Suomen demokraattisen nuorisoliiton ohjelmasihteerinä, Suomen demokratian pioneerien liiton piirisihteerinä ja Suomen Rauhanpuolustajien toiminnanohjaajana sekä kuului muun muassa SKP:n Turun piirijärjestön piirikomiteaan, Suomi–Neuvostoliitto-seuran piiritoimikuntaan, Suomen naisten demokraattisen liiton liittotoimikuntaan ja Kansan raittiusliiton liittovaltuustoon. Suomi oli Turun vapaa-ajattelijoiden jäsen ja sai vuonna 2008 Vapaa-ajattelijain liiton kultaisen ansiomerkin. Suomi on haudattu Turun hautausmaan muistolehtoon. == Lähteet == ==Aiheesta muualla== * Luokka:Kansanedustajat Luokka:Turun kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:SKP:ssä (1994) vaikuttaneet henkilöt Luokka:Varsinais-Suomen vaalipiiri Luokka:Vuonna 1927 syntyneet Luokka:Vuonna 2023 kuolleet
Kunnallisvaalit 1918

Vuoden 1918 kunnallisvaalit olivat ensimmäiset yleiseen ja yhtäläiseen äänioikeuteen perustuneet kunnallisvaalit Suomessa. Ne järjestettiin sisällissodan jälkeen vuoden 1918 lopulla uuden kunnallisvaalilain tultua voimaan marraskuussa 1917. Osissa kunnista, kuten esimerkiksi Helsingin maalaiskunnassa, äänestys venyi kuitenkin vuoden 1919 puolelle. == Tulokset == Vaaleissa oli äänioikeutettuja 1 653 665. Kunnallisvaalit 1918–2004 (Oikeusministeriö) Miehet Naiset Yhteensä 26,4 22,8 24,5 Äänestysaktiivisuudessa oli suurta kuntakohtaista vaihtelua. Korkein äänestysprosentti oli Pietarsaaressa 66,9 % ja matalin Kaskisissa 0,7 %. Matalan äänestysprosentin kunnissa oli kyse siitä, että vaaleissa oli ehdolla vain yksi lista, jossa oli yhtä monta ehdokasta kuin valtuustoon valittiin jäseniä. Tällöin ei äänestämisellä ollut mitään merkitystä. Porvarilliset ehdokkaat saivat vaaleissa koko maan tasolla 64,1 % äänistä ja sosialistit 35,9 %. Sosialistien heikko menestys johtui siitä, että merkittävä määrä heidän kannattajiaan oli vankileireillä. Myös vaalityön organisointi oli sisällissodan hävinneelle osapuolelle vaikeaa. == Lähteet == Luokka:1918 Luokka:Suomen kuntavaalit
Lagerspetz

Lagerspetz tai Lagerspets voi tarkoittaa seuraavia henkilöitä: * Anita Lagerspets, suomalainen näyttelijä * Eerik Lagerspetz (s. 1956), suomalainen filosofi, Kari ja Kirsti Lagerspetzin poika * Evert Lagerspetz (1847–1884), arkkitehti, tunnettu muun muassa Helsinkiin suunnittelemistaan kasarmeista * Juhani Lagerspetz (s. 1959), suomalainen pianisti, Kari ja Kirsti Lagerspetzin poika * Kari Lagerspetz (1931–2012), Turun yliopiston fysiologisen eläintieteen professori, Kirsti Lagerspetzin puoliso * Kirsti Lagerspetz (o.s. Ahlman, 1932–2001), Turun yliopiston psykologian professori, Kari Lagerspetzin puoliso * Mikko Lagerspetz (s. 1963), suomalainen sosiologi, Kari ja Kirsti Lagerspetzin poika * Olli Lagerspetz (s. 1963), suomalainen filosofi, Kari ja Kirsti Lagerspetzin poika * Sari Roman-Lagerspetz (s. 1964), suomalainen valtiotieteen tohtori, dosentti, demokratia- ja tasa-arvotutkija. Luokka:Sukunimet
Tuuli Merikoski

Tuuli Merikoski (ent. Merikoski-Silius, s. 22. marraskuuta 1967) on suomalainen keskimatkojen juoksija. Hänen päämatkansa olivat 800 m ja 1 500 m. Merikosken vuonna 1991 juostu 800 metrin ennätysaika 2.00,59 säilyi Suomen ennätyksenä vuoteen 2021, jolloin sen rikkoi Sara Kuivisto. Seuratasolla Merikoski edusti Tampereen Pyrintöä, jonka hallituksen jäsen hän edelleen on. Tuuli Merikoski opiskeli filosofian maisteriksi Helsingin yliopistossa pääaineenaan yleinen kielitiede. Hänen vuonna 1998 tekemänsä pro gradun aihe oli: Kultakypärä survoi pikkumustan kaappiin: Sanomalehtien jääkiekkoselostusten verbien semanttista analyysia. Merikoski työskenteli vuodesta 2001 Suomen Olympiakomitean palveluksessa huippu-urheilijoiden opinto- ja urasuunnittelun asiantuntijana. Toukokuussa 2011 Merikoski siirtyi Helsingin Malmilla sijaitsevan Helmi Liiketalousopiston huippu- urheilukoulutuksen kehittämispäälliköksi.http://www.opintoluotsi.fi/artikkelit/urheilua_ja_opiskelua_olympiatasolla/http://www.slu.fi/lum/03_04/slu- yhteiso/nuorten_urheilijoiden_koulutus_v/ http://www.noc.fi/olympiakomitea/henkilosto/ Merikosken ensimmäinen aviomies oli entinen Tapparan jääkiekkoilija Jyrki Silius. Heillä on kaksi yhteistä lasta. Vuodesta 2012 Merikoski oli naimisissa liikuntaneuvos ja jalkapallovaikuttaja Erkki Alajan kanssa tämän kuolemaan 20. heinäkuuta 2023 asti. ==Saavutukset== ;Kalevan kisat *800 metrin juoksu **Suomen mestari: 1990, 1991 *1 500 metrin juoksu **6. sija 1989, 1990 ;Sisäratojen SM-kilpailut *800 metrin juoksu **Suomen mestari: 1990, 1991 **SM-hopeaa: 1992 **SM- pronssia: 1988 *1 500 metrin juoksu **SM-pronssia: 1990 ;Viestijuoksun SM- kilpailut *4×400 metrin viesti **SM-kultaa: 1998 *4×800 metrin viesti **SM- hopeaa: 1992 **SM-pronssia: 1991 ==Lähteet== == Aiheesta muualla == *Tuuli Merikoski. 375 humanistia 14.10.2015. Helsingin yliopisto. Luokka:Suomalaiset keskimatkojen juoksijat Luokka:Vuonna 1967 syntyneet Luokka:Elävät henkilöt
Bob Roggy

Bob Roggy (6. elokuuta 1956 Holmdel Township, New Jersey – 4. elokuuta 1986 Houston) oli yhdysvaltalainen keihäänheittäjä. Hän oli kauden 1982 maailmantilaston ensimmäinen heitettyään 95,80 metriä Stuttgartissa, Länsi- Saksassa. Roggy kuoli tapaturmaisesti pudottuaan humalassa kuorma-auton lavalta. Bob Roggylla on hallussaan Kalevan kisojen kaikkien aikojen pisin keihästulos. Vuonna 1982 Kouvolassa hän heitti vanhalla keihäsmallilla kilpailun ulkopuolisena heittäjänä tuloksen 94,46. Roggy oli myös ensimmäinen amerikkalaisheittäjä, joka rikkoi brittiläistä yksikköjärjestelmää käyttävissä maissa haamurajana olleen 300 jalkaa (91,44m). ==Lähteet== * * === Viitteet === Luokka:Yhdysvaltalaiset keihäänheittäjät Luokka:Vuonna 1956 syntyneet Luokka:Vuonna 1986 kuolleet
Gaius Cestius Gallus

Gaius Cestius Gallus (k. 67 jaa.) oli konsuli ja Syyrian legaatti antiikin Rooman aikana. Hän oli legaattina vuodesta 63 tai 65. Vuonna 66 alkoi ensimmäinen juutalaissota, ja Gallus sai tehtäväkseen koota armeijan ja marssia tukahduttamaan kapina alkuunsa. Hän onnistui Beit She'arimin alueen Jezreelin laaksossa, mutta epäonnistui Jerusalemin valtaamisessa. Perääntyessään Jerusalemista hän ja hänen legioonansa XII Fulminata joutuivat juutalaiskapinallisten ahdistamiksi Beth-Horonin solassa, jolloin roomalaiset kärsivät suuria tappioita. Hänen onnistui paeta vaivoin uhraamalla suuren osan miehistään ja kalustostaan. Gallus oli menettänyt taisteluissa juutalaisia vastaan 5 780 Rooman sotilasta kaatuneina ja XII Fulminata kotkansa. Hän itsekin kuoli pian tämän jälkeen. == Lähteet == Luokka:Roomalaiset poliitikot Luokka:Vuonna 67 kuolleet Luokka:Syntymävuosi tuntematon
Simon Bar Giora

Simon Bar Giora (k. 70 jaa.) (tunnetaan myös Simeon Bar Giora tai Simon Ben Giora) oli yksi juutalaiskapinallisten johtajista ensimmäisessä juutalaissodassa 66–70 jaa. Rooman valtakuntaa vastaan. Hän kuoli vuonna 70 Jerusalemin piirityksen jälkeen kun roomalaiset kuristivat hänet voitonjuhliensa päätteeksi. Luokka:Juutalaisuuden historia Luokka:Rooman viholliset ja liittolaiset Luokka:Rooman valtakunnan teloittamat Luokka:Syntymävuosi tuntematon Luokka:Vuonna 70 kuolleet
Giskalan Johannes

Giskalan Johannes (k. 70 jaa.) (tunnetaan myös nimellä Yohanan me-Gush Halav, tai Johannes ben Levi) oli yksi juutalaiskapinallisten johtajista ensimmäisessä juutalaissodassa Rooman valtakuntaa vastaan. Roomalaisten ryöstäessä ja polttaessa Johanneksen kotikylän, hän kokosi vastarintaliikkeen roomalaisia vastaan. Vuonna 70 roomalaiset piirittivät kenraali Titus Flavius Vespaniuksen johdolla Jerusalemin ja neljä kuukautta myöhemmin se vallattiin. Johannes oli tällöin Jerusalemin selooteista koottujen joukkojen komentaja ja hänet lähetettiin Roomaan, jossa hän vietti loppuelämänsä vankeudessa. Luokka:Juutalaisuuden historia Luokka:Rooman viholliset ja liittolaiset
William Bebb

William Bebb (8. joulukuuta 1802 – 23. lokakuuta 1873 Rockford) oli yhdysvaltalainen juristi ja Whig-puoluetta edustanut poliitikko, joka toimi Ohion kuvernöörinä vuosina 1846–1849. Hän kannatti William Henry Harrisonia whigien presidenttiehdokkaaksi vuonna 1840 ja Henry Clayta neljä vuotta myöhemmin. == Lähteet == Luokka:Ohion kuvernöörit Luokka:Vuonna 1802 syntyneet Luokka:Vuonna 1873 kuolleet
Levi Jern

Johan Levi Jern (22. syyskuuta 1893 Mustasaari - 22\. toukokuuta 1973 Vaasa) oli suomalainen maanviljelijä, kunnallisneuvos ja ruotsalaisen kansanpuolueen kansanedustaja. Jernin vanhemmat olivat maanviljelijä, saarnaaja August Jern ja Ulrika Nääs. Hän kävi kansakoulun ja vuonna 1912 kansanopiston ja toimi sitten maanviljelijänä Mustasaaressa vuosina 1919–1955. Jern sai kunnallisneuvoksen arvon 1941. Jern oli RKP:n kansanedustajana vuosina 1922–1954 Vaasan läänin eteläisestä vaalipiiristä. Hän toimi ruotsalaisen eduskuntaryhmän puheenjohtajana ja oli presidentin valitsijamies vuoden 1950 presidentinvaaleissa. Kunnallispolitiikassa Jern oli mukana Mustasaaren kunnanvaltuuston ja kunnallislautakunnan puheenjohtajana. Hän oli Suomenruotsalaisten kansankäräjien puheenjohtajana ja valtuutettuna sekä RKP:n keskushallituksen varapuheenjohtajana. Jern oli naimisissa vuosina 1917–1956 Signe Matilda Ahlbäckin kanssa. Vuonna 1957 hän meni uusiin naimisiin Ester Elisabet Lindrosin (ent. Malin) kanssa. Kansanedustaja Elly Sigfrids oli hänen tyttärensä. == Lähteet == * === Viitteet === Luokka:Kansanedustajat Luokka:Suomen ruotsalaisen kansanpuolueen poliitikot Luokka:Mustasaaren kunnanvaltuutetut Luokka:Vaasan läänin eteläinen vaalipiiri Luokka:Vuonna 1893 syntyneet Luokka:Vuonna 1973 kuolleet
Emil Hästbacka

Johan Emil (J. E.) Hästbacka (30. kesäkuuta 1872 Teerijärvi − 17. tammikuuta 1951 Teerijärvi) oli suomalainen pankinjohtaja, maanviljelijä ja ruotsalaisen kansanpuolueen kansanedustaja. Hästbackan vanhemmat olivat maanviljelijä Johan Hästbacka ja Maria Hästbacka. Hän kävi kansakoulun ja toimi sitten maanviljelijänä Teerijärvellä vuosina 1890–1951. Hästbacka oli myös Wilh. Schaumanin palveluksessa ensin puutavaraliikkeen metsäpäällikkönä 1896–1912 ja sitten puutavaraliikkeen toisena johtajana 1912–1929. Samaan aikaan hän toimi Puutavara Oy Ykspihlajan isännöitsijänä 1911–1916 ja Oy Furun toisena johtajana 1916–1924. Viimeksi Hästbacka oli Teerijärven säästöpankin toimitusjohtajana vuosina 1930–1949. Hän sai talousneuvoksen arvonimen 1932. Hästbacka oli RKP:n kansanedustajana vuosina 1917–1948 edustaen Vaasan läänin pohjoista vaalipiiriä. Hän kuului valtiontilintarkastajiin ja oli mukana kunnallispolitiikassa Teerijärven kuntakokouksen ja kunnanvaltuuston puheenjohtajana. Hästbacka oli jäsenenä Vaasan läänin pohjoisen vaalipiirin keskuslautakunnassa ja Ruotsalaisen kansanpuolueen lisätyssä keskushallituksessa. Hästbacka oli naimisissa vuosina 1891–1897 Emma Lovisa Sågslampin kanssa. Vuodesta 1898 hän oli naimisissa Aina Maria Kuleniuksen kanssa. == Lähteet == * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Teerijärven kunnanvaltuutetut Luokka:Vaasan läänin pohjoinen vaalipiiri Luokka:Suomalaiset pankinjohtajat Luokka:Vuonna 1872 syntyneet Luokka:Vuonna 1951 kuolleet
Matti Miikki

Matti Nikolai Miikki (30. joulukuuta 1889 Ruokolahti – 9. heinäkuuta 1960 Imatra) oli suomalainen maanviljelijä, kunnallisneuvos ja Maalaisliiton kansanedustaja ja ministeri. Miikin vanhemmat olivat talollinen Matti Heikinpoika Miikki ja Katri Mälkiä. Hän kävi kansakoulun ja toimi sitten maanviljelijänä ensin Ruokolahdella vuoteen 1948 saakka ja sitten Imatralla vuosina 1948–1960. Miikki teki opintomatkat Norjaan 1939 ja Puolaan 1956. Miikki oli Maalaisliiton kansanedustajana vuosina 1930–1960 edustaen Viipurin läänin itäistä vaalipiiriä 1930–1945, Kymen läänin itäistä vaalipiiriä 1945–1948 ja Kymen läänin vaalipiiriä 1948–1960. Hän kuului myös valtiontilintarkastajiin ja oli toisena valtiovarainministerinä Kekkosen III hallituksessa 1951–1953. Miikki kuoli kesken vaalikauden ja hänen tilalleen eduskuntaan tuli Mikko Kaarna. Miikki toimi presidentin valitsijamiehenä vuoden 1950 presidentinvaaleissa ja oli mukana kunnallispolitiikassa Imatran kauppalanvaltuuston jäsenenä ja Ruokolahden kunnanvaltuuston puheenjohtajana sekä kunnallislautakunnan esimiehenä ja rahastonhoitajana. Miikki sai kunnallisneuvoksen arvonimen vuonna 1954. Miikki oli myös muun muassa Maalaisliiton Karjalan piirin puheenjohtajana 1945–1960 ja puolueen Etelä- Karjalan piiritoimikunnan jäsenenä ja rahastonhoitajana. Miikki oli naimisissa vuodesta 1912 Miina Joutosen kanssa. He saivat kuusi lasta. == Lähteet == * * Valtioneuvoston ministerikortisto * Kuka kukin oli (Wikiaineisto) Luokka:Kansanedustajat Luokka:Suomen valtiovarainministerit Luokka:Suomen Keskustan poliitikot Luokka:Imatran kaupunginvaltuutetut Luokka:Ruokolahden kunnanvaltuutetut Luokka:Kymen vaalipiiri Luokka:Viipurin läänin itäinen vaalipiiri Luokka:Vuonna 1889 syntyneet Luokka:Vuonna 1960 kuolleet
Janne Koivuranta

Johan Samuel (Janne Samuli) Koivuranta (20. elokuuta 1885 Rovaniemi - 23\. toukokuuta 1967 Rovaniemen maalaiskunta) oli suomalainen maanviljelijä, kunnallisneuvos ja Maalaisliiton kansanedustaja. Koivurannan vanhemmat olivat talollinen Aaprami Koivuranta ja Johanna Haavikko. Hän kävi kiertokoulun ja kansanopiston ja oli ensin kruununtorpparina vuosina 1900–1905 ja sitten maanviljelijänä Rovaniemen maalaiskunnassa 1905–1967. Koivuranta teki myös tukki- ja uittotöitä ja toimi Rovaniemen Sinetän osuuskassan kirjanpitäjänä 1909–1929. Hän oli myös katolainojen tarkastajana ja hätäaputöiden johtajana sekä vuonna 1924 Pohjolan Sanomain vastaava toimittajana. Koivuranta oli Maalaisliiton kansanedustajana vuosina 1919–1945 ja 1948–1951 edustaen Oulun läänin pohjoista vaalipiiriä 1919–1939 ja Lapin läänin vaalipiiriä 1939–1945 sekä 1948–1951. Hän oli mukana kunnallispolitiikassa Rovaniemen kunnanvaltuuston varapuheenjohtajana sekä kunnallislautakunnan ja kunnanhallituksen jäsenenä. Koivuranta sai kunnallisneuvoksen arvonimen 1937. Koivuranta kuului myös valtiontilintarkastajiin ja oli Maalaisliiton keskushallituksen jäsen. Koivuranta oli naimisissa vuodesta 1907 Edith Johanna Uusitalon kanssa. == Lähteet == * Luokka:Kansanedustajat Luokka:Suomen Keskustan poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Oulun läänin pohjoinen vaalipiiri Luokka:Vuonna 1885 syntyneet Luokka:Vuonna 1967 kuolleet
Elias Tukia

Elias Tukia (29. syyskuuta 1877 Lappee – 30. huhtikuuta 1950 Lappee) oli suomalainen maanviljelijä, kunnallisneuvos ja suomalaisen puolueen, kokoomuksen sekä viimeksi Maalaisliiton kansanedustaja. Tukian vanhemmat olivat maanviljelijä Antti Tukia ja Anna Lipiäinen. Hän kävi kansanopiston ja toimi maanviljelijänä Lappeella. Tukia oli myös Lappeen kunnan rahastonhoitajana 1922–1924. Tukia oli suomalaisen puolueen kansanedustajana 1917–1918, kokoomuksen kansanedustajana 1918–1919 sekä maalaisliiton kansanedustajana vuosina 1924–1948. Hän edusti Viipurin läänin läntistä vaalipiiriä 1917–1919 ja 1924–1945 sekä Kymen läänin läntistä vaalipiiriä 1945–1948. Tukia toimi presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja oli mukana kunnallispolitiikassa Lappeen kunnanvaltuuston puheenjohtajana ja kunnallislautakunnan esimiehenä. Hän sai kunnallisneuvoksen arvonimen 1937. Tukia oli naimisissa vuodesta 1907 Leena Flykthin kanssa. == Lähteet == * * Kuka kukin oli (Wikiaineisto) Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Suomen Keskustan poliitikot Luokka:Lappeen kunnanvaltuutetut Luokka:Kymen vaalipiiri Luokka:Viipurin läänin läntinen vaalipiiri Luokka:Vuonna 1877 syntyneet Luokka:Vuonna 1950 kuolleet
Ritva Melender

Ritva Kaija Hannele Melender (o.s. Lemettinen, s. 9. syyskuuta 1960 Ylistaro) on suomalainen kestävyysjuoksija. Hänen Lontoon maratonilla vuonna 1995 juoksemansa aika 2.28.00 säilyi Suomen ennätyksenä vuoteen 2023 asti, jolloin sen alitti Alisa Vainio. Seuratasolla Melender edusti Vaasan Vasamaa ja Nurmon Urheilijat -99:ää. ==Saavutukset== *Maratonjuoksu **9. sija yleisurheilun Euroopan-mestaruuskilpailuissa Splitissä 1990 **14. sija Barcelonan olympialaisissa 1992 **18. sija yleisurheilun maailmanmestaruuskilpailuissa Stuttgartissa 1993 **6. sija yleisurheilun Euroopan-mestaruuskilpailuissa Helsingissä 1994 **5. sija yleisurheilun maailmanmestaruuskilpailuissa Göteborgissa 1995 **Chicagon maratonin voitto: 1993, 1995 *10 000 metrin juoksu **Suomen mestari: 1993 **SM-hopea: 1989, 1995 **SM-pronssi: 1990, 1992, 1994 *5 000 metrin juoksu **SM-pronssi: 1995 *3 000 metrin juoksu **SM-hopea: 1992, 1994 ==Lähteet== * * * ===Viitteet=== Luokka:Suomalaiset kestävyysjuoksijat Luokka:Vuonna 1960 syntyneet Luokka:Elävät henkilöt
Oskari Räisänen

Oskari Vilhelm (Oki) Räisänen (9. huhtikuuta 1886 Iisalmi - 23\. toukokuuta 1950 Helsinki) oli taiteilija ja Helsingin Sanomien pilapiirtäjä. Räisänen käytti myös nimimerkkejä Ansu, Okias, Räisänen, Räisäs-Oki, O. ja Savolaisia. Räisäsen vanhemmat olivat kelloseppä Heikki Räisänen ja Maria Kristiina Vahlberg. Hän kävi kaksi vuotta reaali- ja porvarikoulua ja opiskeli sitten Suomen Taideyhdistyksen piirustuskoulussa 1904–1907. Räisänen oli pilapiirtäjänä Maakansa-lehdessä 1930–1932 ja Helsingin Sanomissa 1932–1950, seuraten lehdestä toiseen pakinoitsija Eeroa (Lassi Hiekkala), jonka pakinoita kuvitti. Räisänen piirsi pilakuvia myös Tuulispää- ja Kurikka-huumorilehtiin. Pilapiirrosten ohella Räisänen maalasi myös muotokuvia ja kuvitti vuonna 1923 Maiju Lassilan Tulitikkuja lainaamassa -teoksen. Hän osallistui yleisiin taidenäyttelyihin vuodesta 1906 lähtien ja piti kaksi yksityisnäyttelyä. Räisänen otti osaa myös Leipzigissa vuonna 1927 pidettyyn taidegrafiikkanäyttelyyn. Räisänen oli naimisissa vuodesta 1913 piirustuksen opettaja Anna-Liisa Liukun kanssa. == Teoksia == * Savolaisia: Savolaisia reistauksia ja rustauksia, murrejuttuja. Tekijän kuvittama. Karisto 1921 * Poliittista huumoria, valikoima Suomenmaassa julkaistuja päivän piirroksia. Oy Suomenmaa 1932 * Poliittista huumoria. 1934 * Lupsakoeta immeisiä. Helsingin Sanomat 1941 * Nauruj juurta. Suomen Kirja 1943 == Lähteet == * Kuvataiteilijamatrikkeli: Oskari Räisänen * Kuopion kirjaston sivu Oki Räisäsestä * Kuka kukin oli (Wikiaineisto) * == Aiheesta muualla == Luokka:Suomalaiset pilapiirtäjät Luokka:Suomalaiset taidemaalarit Luokka:Pakinoitsijat Luokka:Helsingin Sanomien henkilöstö Luokka:Vuonna 1886 syntyneet Luokka:Vuonna 1950 kuolleet